*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*147. számú előterjesztés*

Bátaszék Város Önkormányzat Képviselő-testületének 2024. szeptember 18-án

15 órakor megtartandó ülésére

*Csatlakozás a Bursa-Hungarica 2025. évi Ösztöndíjpályázatához*

|  |
| --- |
| **Előterjesztő:** dr. Bozsolik Róbert polgármester  **Készítette** : Boros Zsuzsanna szociális ügyintéző  **Törvényességi ellenőrzést végezte:** Takaróné dr. Mihó Beatrix  mb.hatósági irodavezető  **Tárgyalja:**  Szociális Bizottság: 2024.09.13.  Pénzügyi és gazdasági Bizottság: 2024.09.17. |

**Tisztelt Képviselő-testület!**

Bátaszék Város Önkormányzata Képviselő-testülete a 126/1/2001.(VIII.28.) ÖKH számú határozatával csatlakozott először a Bursa Hungarica Felsőoktatási Önkormányzati Ösztöndíjpályázathoz, amit azóta minden évben megújít.

Az idei év kicsit más mint korábban, mert az elmúlt években a csatlakozási felhívás közzététele már augusztus hónapban megtörtént, így a csatlakozásról a képviselő-testület szeptemberben dönthetett. Az előterjesztés készítéséig a pályázati felhívás közzététele nem történt meg, ezért arra teszünk javaslatot a képviselő-testületnek, hogy amennyiben szándékukban áll a Bursa Hungarica Önkormányzati Ösztöndíjpályázathoz 2025. évi fordulójához való csatlakozás, hatalmazzák fel a polgármestert a csatlakozási nyilatkozat aláírására. Így a pályázati felhívás megjelenésekor már csak egy Szociális Bizottsági ülést kell összehívni a pályázat feltételeinek meghatározásához.

Bátaszék Város Képviselő-testülete **tavaly** szeptemberben döntött arról, hogy a 2024. évi támogatási kérelmek elbíráláshoz **1,6 millió forint keretösszeget** biztosít.

A **2024. évi pályázati fordulóra** **8 db „A” típusú pályázat érkezett** és **2 db „B” típusú pályázatot adtak be**. A 8 db „A” típusú pályázatból 7 db pályázó pályázata felelt meg a pályázati kiírásban meghatározott feltételeknek.

Az érvényes „A” típusú pályázók közül 6 fő részesült 12.000.- Ft/hó támogatásban és 1 fő részesült 15.000.- Ft/hó támogatásban. „B” típusú pályázók közül 2 fő részesült 12.000.- Ft/hó támogatásban.

**Az elmúlt két év alapján a 2025. évi költségvetésben ismét az 1.600.000,- Ft keretösszeg biztosítását javasoljuk.**

A fentiekre figyelemmel javasolom az alábbi határozati javaslat elfogadását:

***H a t á r o z a t i j a v a s l a t :***

**a Bursa Hungarica Ösztöndíjpályázat 2025. évi fordulójához való csatlakozásra**

Bátaszék Város Önkormányzatának Képviselő-testülete:

1. csatlakozni kíván a Bursa Hungarica Felsőoktatási Önkormányzati Ösztöndíjpályázat 2025. évi fordulójához;
2. felhatalmazza a város polgármesterét a csatlakozásról szóló szándéknyilatkozat aláírására,
3. a támogatási kérelmek elbírálásához 1.600.000 Ft-ot biztosít az önkormányzat 2025. évi költségvetésében,
4. a pályázati kiírás elfogadását és a kérelmek elbírálását a szociális bizottságra ruházza át,
5. felkéri a szociális bizottságot, hogy az ösztön­díjpályázattal kapcsolatban előírt valamennyi feladatot a megjelölt határidőkre hajtsa végre.

*Határidők:* folyamatos

*Felelős:* Dr. Bozsolik Róbert polgármester

(a csatlakozási nyilatkozat aláírásáért)

Szociális Bizottság elnöke

(a pályázat kiírásáért, a támogatások felosztásáért)

*Határozatról értesül:* SZB elnöke

Bátaszéki KÖH pénzügyi iroda

irattár

|  |  |  |
| --- | --- | --- |
|  |  |  |

|  |  |
| --- | --- |
| **BURSA HUNGARICA kifizetések 2023.** | |
| **2023. január 31-ig** |  |
| 2023 A | 510.000.- |
| 2022 B, 2021 B,2020 B | 135.000.- |
| összesen: | 645.000.- |
|  |  |
| **2023. augusztus 31-ig** |  |
| 2023 A | 510.000.- |
| 2021 B,2022 B, 2023 B | 235.000.- |
| összesen: | 745.000.- |
| **2023. év mindösszesen:** | **1.390.000.-** |

|  |  |
| --- | --- |
| **BURSA HUNGARICA kifizetések 2024.** | |
| **2024. január 31-ig** |  |
| 2024 A | 435.000.- |
| 2021 B, 2022 B, 2023 B | 235.000.- |
| összesen: | 670.000.- |
|  |  |
| **2024. augusztus 31-ig** |  |
| 2024 A | 435.000.- |
| 2022 B, 2023 B, 2024 B | 325.000.- |
| összesen: | 760.000.- |
| **2024. év mindösszesen:** | **1.430.000.-** |